? શિલગુણસુરીના અપાસરામાં વનરાજ ઘણો સમય રહ્યો. રાણી રૂપમતી પણ પછી શિલગુણસુરીના આશરે રહેવા લાગ્યા. એવામાં સુરપાળને ખબર મળ્યાં કે બહેનના ઘરે પુત્રજન્મ થયો છે. તે આવ્યો અને જૈનમુનિ અને રૂપસુંદરીને સમજાવી વનરાજને પોતાની સાથે લઇ ગયો. તેને વનરાજમાં ગુર્જરસમ્રાટની છબી દેખાતી હતી. એ માટે ગાઢ અરણ્યોની પહાડીઓમાં તેનું ઘડતર કરવું જરૂરી હતું. ભાણેજને તે પોતાની સાથે લઇ ગયો અને પંચાસર સામે બહારવટું હવે બમણા જોરથી ચાલવા લાગ્યું. મામાએ વનરાજને ગીર અને પાંચાળની ભુમિમાં રખડાવી-ભટકાવી કુશળ બનાવ્યો. તેને તલવારબાજી અને ધનુર્વિદ્યામાં નિપુણ બનાવ્યો અને વનરાજે મામા ભેગા પંચાસરની ભુમિ રગદોળવા માંડી.